Vertedura de granulado de plástico na costa de Galicia

A vertedura de granulado de plástico na costa de Galicia tivo lugar logo de que o 8 de decembro de 2023 o buque Toconao, de bandeira de Liberia, perdese varios contedores fronte á costa de Portugal. Un deles contiña granulado, pequenas bólas de plástico utilizadas como materia prima para a fabricación de produtos plásticos, que chegaron á costa galega desde as Rías Baixas ata a Mariña de Lugo. A situación agravouse pola dificultade para retirar estes residuos debido ao seu pequeno tamaño e lixeireza, o que complicou enormemente os labores de limpeza.

A resposta das autoridades a esta crise foi obxecto de críticas. Organizacións locais como Noia Limpa e grupos ecoloxistas como ADEGA denunciaron a falta de acción efectiva por parte da Xunta de Galicia que estaba informada de situación desde un mes antes. Ademais dos problemas medioambientais, esta contaminación representa unha ameaza significativa para a economía local, que depende en gran medida da pesca e a acuicultura. O granulado, polo seu tamaño, pode ser inxerido pola fauna mariña, o que aumenta o risco dunha maior contaminación biolóxica e pon en perigo a biodiversidade e os recursos mariños da rexión.

Galería de imaxes

 Notas 

Véxase tamén
Outros artigos
Granulado plástico
Contaminación por gránulos de plástico
Microplásticos
Toconao

Categoría:2024 en Galicia
Categoría:2023 en Galicia
Categoría:Catástrofes ecolóxicas
Categoría:Desastres naturais en España
Categoría:Contaminación acuática
Categoría:Contaminación do solo